CELEX: 62018TN0508
Language: mt
Date: 2018-08-24 00:00:00
Title: Kawża T-508/18: Rikors ippreżentat fl-24 ta’ Awwissu 2018 – OLX vs EUIPO – Stra (STRADIA)

15.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 373/18
            
         
      Rikors ippreżentat fl-24 ta’ Awwissu 2018 – OLX vs EUIPO – Stra (STRADIA)
      (Kawża T-508/18)
      (2018/C 373/20)
      Lingwa tar-rikors: l-Ingliż
      
         Partijiet
      
      
         Rikorrenti: OLX BV (Hoofddorp, il-Pajjiżi l-Baxxi) (rappreżentant: G. Lodge, K. Gilbert, Solicitors u V. Jones, Barrister)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Stra Lda (Coimbra, il-Portugal)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: ir-rikorrenti quddiem il-Qorti Ġenerali
      
         Trade mark kontenzjuża kkonċernata: applikazzjoni għat-trade mark verbali tal-Unjoni “STRADIA” – Applikazzjoni għal reġistrazzjoni Nru 14 841 985
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tar-Raba’ Bord tal-Appell tal-EUIPO tat-12 ta’ Ġunju 2018 fil-Każijiet R 2228/2017-4 u R 2229/2017-4
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata;
               
            
                  —
               
               
                  sussidjarjament, tbiddel id-deċiżjoni kkontestata sabiex tgħid li l-oppożizzjoni għandha tintbagħad lura quddiem id-Diviżjoni tal-Oppożizzjoni bil-għan li din teżamina mill-ġdid l-oppożizzjoni;
               
            
                  —
               
               
                  tikkundanna lill-EUIPO għall-ispejjeż tar-rikorrenti sostnuti fil-kuntest ta’ dan ir-rikors kif ukoll l-ispejjeż quddiem il-Bord tal-Appell. Sussidjarjament, jekk tintervjeni l-parti l-oħra quddiem il-Bord tal-Appell, tikkundanna lill-EUIPO u lill-intervenjenti jbatu in solidum l-ispejjeż tar-rikorrenti sostnuti fil-kuntest ta’ dan ir-rikors kif ukoll l-ispejjeż quddiem il-Bord tal-Appell.
               
            
         Motiv invokat
      
      
                  —
               
               
                  Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill.